**OBAVIJEST I UPUTE KANDIDATIMA**

Putem Hrvatskog zavoda za zapošljavanje dana 4. 8. 2023. godine, objavljen je javni natječaj za prijam stručnog suradnika – voditelja Kulturnog centra Rovišće, na određeno vrijeme, do povratka službenice s bolovanja, odnosno rodiljnog i roditeljskog dopusta u Jedinstvenom upravnom odjelu Općine Rovišće, te se daju upute kako slijedi:

Prijave na javni natječaj podnose se zaključno sa 14. 8. 2023. godine.

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

**Opis poslova službeničkog mjesta – stručni suradnik – voditelj Kulturnog centra Rovišće**

|  |  |
| --- | --- |
| Poslovi službeničkog mjesta | % |
| Predlaže općinskom načelniku godišnji plan rada i financijski plan kulturnih aktivnosti u KC. | 20 |
| Organizira i vodi rad KC, te poduzima mjere potrebne za izvršenje plana i programa rada. | 20 |
| Angažira vanjske suradnike i izvođače uz suglasnost općinskog načelnika. | 20 |
| Vodi brigu o opremi u objektu i načinu korištenja iste, kao i o načinu korištenja prostora udruga | 10 |
| Aktivno surađuje s udrugama i ustanovama u općini | 10 |
| Vodi potrebne evidencije i korespodenciju sa suradnicima i ustanovama | 10 |
| Vodi brigu o promidžbi programa i priredbi KC. | 10 |

**Podaci o plaći**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Odlukom o koeficijentima za obračun plaće službenika i namještenika u Jedinstvenom upravnom odjelu Općine Rovišće za radno mjesto stručnog suradnika – voditelja Kulturnog centra Rovišće propisan je koeficijent 1,55 dok je osnovica utvrđena Odlukom općinskog načelnika i iznosi 5.108,84 kuna bruto.

**Provjera znanja i sposobnosti kandidata**

Za kandidate prijavljene na natječaj koji ispunjavaju formalne uvjete natječaja provest će se testiranje prethodne provjere znanja i sposobnosti.

Smatra se da je kandidat, koji nije pristupio prethodnoj provjeri znanja, povukao prijavu na natječaj.

**Područja testiranja:**

1. Lokalna uprava i samouprava
2. Opći upravni postupak
3. Uredsko poslovanje

**Pravni i drugi izvori za pripremanje kandidata za testiranje**

1. Zakon o lokalnoj i područnoj (regionalnoj) samoupravi (Narodne novine broj 33/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20),
2. Zakon o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 4/18 i 112/19),
3. Statut Općine Rovišće – pročišćeni tekst (Službeni glasnik Općine Rovišće broj 4/19, 1/21 i 4/21),
4. Zakon o općem upravnom postupku (Narodne novine broj 47/09 i 110/21),

**Pravila testiranja**

Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta i svojstva kandidata, kandidatima će biti podijeljena pitanja.

Za svaki dio provjere znanja kandidatima se dodjeljuje od 1 do 10 bodova. Smatra se da su kandidati uspješno položili testove ako su iz provjere znanja ostvarili najmanje 50% na testiranju. S kandidatima koji uspješno polože testove provest će se intervjui (razgovori).

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima niti na bilo koji način remetiti koncentraciju kandidata.

Ukoliko pojedini kandidat prekrši naprijed navedena pravila biti će udaljen s provjere znanja, a njegov/njezin rezultat neće se priznati niti ocjenjivati.

**Mjesto i vrijeme održavanja testiranja**

Mjesto i vrijeme održavanja testiranja biti će objavljeno na oglasnoj ploči u Općini Rovišće i na www.opcina-rovisce.hr, najmanje 5 dana prije testiranja. Informacija o mjestu i vremenu održavanja testiranja može se dobiti i osobno u prostorijama Općine Rovišće, Trg hrvatskih branitelja 2, Rovišće ili na telefon 043/878–079. Na oglasnoj ploči i na mrežnoj stranici [www.opcina-rovisce.hr](http://www.opcina-rovisce.hr) biti će izvješena i imena kandidata koji ispunjavanju formalne uvjete natječaja s kojima će se provesti testiranje.

PROČELNICA

Danica Brkić Mikolčević, dipl.iur.